खगोल विज्ञान उत्सव में 6 का चयन
ठीकरी | मां लक्ष्मीबाई पब्लिक हायर सेकंडरी स्कूल के 6 विद्यार्थियों का चयन राज्य स्तरीय खगोल विज्ञान उत्सव के लिए हुआ है। उत्सव के लिए विद्यार्थी रवाना हुए। संस्था सदस्यों के अनुसार मेधा श्रीपति सोनी, आयुष देवेंद्र जोशी, आदित्य प्रकाश पाटीदार (जूनियर समूह), कृष्णा महादेव राठौड़, कपिल श्रीराम कौशल, विकास ओमप्रकाश वर्मा (सीनियर समूह) राज्य स्तर पर होने वाले खगोल विज्ञान उत्सव में शामिल होकर देश के वैज्ञानिक से मिलेंगे। चयनित विद्यार्थियों के साथ संस्था के शिक्षक जफर खान गए हैं। चयन पर संस्था प्रमुख प्रीति कानूनगो व प्राचार्य राहुल तारे ने सराहना की है।
mag_Deva hin_Deva